NYT fra Torrild Lokalråd!

Indkaldelse til Borgermøde med idé-workshop samt efterfølgende Generalforsamling i Torrild Lokalråd.

Tirsdag d. 19. marts 2024 kl.19.00-21.30

Sted: Torrild Forsamlingshus

Servering: Vand og øl og snacks

Vi har i Torrild Lokalråd behov for at få udarbejdet et idé-katalog til brug for udvikling af Torrild. Hvad skal vi bruge penge på i fremtiden? Midlerne kan komme fra VE-grøn pulje (hvis vi får solcellepark!), Fælles Lokalrådspulje i Odder Kommune, andre offentlige tilskud, fonde mv.

Vi ønsker jeres ideer til, hvad sådanne midler kan gavne med, i vores by og for vores fællesskab - Så tænk stort, hvad med fx:

* Torrild ’folkepark’ ved sportspladsen?
* Nye stisystemer?
* Renovering af klubhus v. boldbanen?
* Mulighed for nye aktiviteter som eks. Bueskydning - Padle Tennis – Beach Volley – Udendørs Håndbold - – Dans – Gymnastik?
* Events – eks. LAN party - Sodavandsdiskotek – ”Biograf” film visning
* Sprøjtehus renovering?
* Etablering af Kiosk – Bibliotek?
* Fåreavlerforening ifm. evt. solcellepark?

og meget, meget mere ... Kun fantasien sætter grænser!

Mød op og brainstorm i fællesskabet!

Efter Borgermøde afholdes Torrild Lokalråd Generalforsamling er med dagsorden i henhold til vedtægter.

Venlig hilsen

Torrild Lokalråd